News Update: หุ้นการศึกษาจีนร่วงหนัก รัฐบาลจีนส่อแววคุมเข้มอีกครั้ง นักลงทุนหวั่น แรงกดดันหุ้นจีนยังไม่หมด - FINNOMENA
หุ้นธุรกิจการศึกษาจีนร่วงหนัก นักลงทุนหวั่นรัฐบาลจีนเดินหน้าคุมเข้มอุตสาหกรรมดังกล่าวอีกครั้ง
27 ม.ค. 2565

หุ้นธุรกิจการศึกษาจีนร่วงหนัก นักลงทุนหวั่นรัฐบาลจีนเดินหน้าคุมเข้มอุตสาหกรรมดังกล่าวอีกครั้ง
ดัชนี Bloomberg Intelligence ของหุ้นกลุ่มการศึกษาจีนร่วงแรง 27% ในช่วง 3 วันที่ผ่านมา จนอยุ่ในจุดต่ำสุดนับตั้งแต่ปี 2015 และเป็นการปรับลดลงครั้งใหญ่ที่สุดนับตั้งแต่ทางจีนประกาศยกเครื่องธุรกิจการศึกษาในเดือน ก.ค. ปีที่แล้ว
วันนี้ (27 ม.ค.) หุ้น China Education Group ร่วงแล้ว 21% โดยราคาหุ้นปรับตัวลงมาแล้วถึง 54% ในสัปดาห์นี้
การร่วงแรงดังกล่าวเกิดขึ้นหลังมีการเผยแพร่เอกสารที่ยังไม่ได้รับการยืนยันจากกระทรวงศึกษาธิการจีนในวันอังคาร (25 ม.ค.) ที่ระบุว่า ทางการจีนอาจสั่งห้ามไม่ให้บริษัทการศึกษาจีนจัดตั้งตัวแทนนอกประเทศ (VIE) เพื่อเสนอขายหุ้นในต่างประเทศ รวมถึงอาจออกกฎระเบียบเพิ่มเติมเกี่ยวกับทรัพย์สินของสถาบันการศึกษา การควบรวมกิจการ และการขึ้นราคาค่าเล่าเรียน
นักวิเคราะห์ระบุว่า ยังไม่มีประกาศอย่างเป็นทางการในประเด็นดังกล่าว และบริษัทต่างๆ ก็ยังไม่ได้ตระหนักถึงกฎเกณฑ์ใดๆ ที่กำลังจะเกิดขึ้น อย่างไรก็ตาม ทางการจีนไม่ได้ออกมาปฏิเสธเรื่องดังกล่าวจนเป็นเหตุให้การเทขายในหุ้นกลุ่มดังกล่าวยิ่งรุนแรงขึ้น
ความเคลื่อนไหวดังกล่าวสะท้อนให้เห็นว่าแรงกดดันในตลาดหุ้นจีนยังคงมีอยู่ ซึ่งก่อนหน้านี้นักลงทุนส่วนใหญ่คาดว่า รัฐบาลจีนจะเริ่มผ่อนปรนมาตรการคุมเข้มในอุตสาหกรรมต่างๆ เช่น การศึกษา เทคโนโลยี อสังหาฯ และคาสิโน
ก่อนหน้านี้ นักวิเคราะห์ต่างๆ รวมถึง Societe Generale และ BlackRock มีมุมมองที่เป็นบวกมากขึ้นต่อตลาดหุ้นจีน จนทำให้ดัชนี Hang Seng China Enterprises พุ่งขึ้นเกือบ 10% จากระดับต่ำสุดในเดือนนี้
อ้างอิง: https://www.bloomberg.com/news/articles/2022-01-27/china-s-education-stocks-crushed-by-renewed-panic-over-crackdown?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
จีน
ตลาดหุ้นจีน
หุ้นการศึกษาจีน
หุ้นจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA